ජිනිවා මානව හිමිකම් මණ්ඩලයේ 48 වන සැසිවාරය ලබන සැප්තැම්බර් 13 වනදා ආරම්භ වන අතර, එහි පළමු දිනයේදීම ශ්‍රී ලංකාව පිළිබඳව සාකච්ඡා කරන බව දැන් නිකුත් කර ඇති එහි කාර්ය සටහනේ දැක්වෙනවා.සැප්තැම්බර් 13 වනදා සිට ඔක්තෝම්බර් 6 වනදා දක්වා පැවැත්වෙන සමුළුවේදී මානව හිමිකම් මණ්ඩලයේ සාමාජික රටවල් රැසක් පිළිබඳ වාර්තා ඉදිරිපත් කෙරෙන අතර, ඒ පිළිබඳ විවාද හා තීන්දු තීරණ ගැනීමට ද නියමිතයි.සැප්තැම්බර් 13 වනදා පළමු දිනයේදී ජගත් මානව හිමිකම් කොමසාරිස් මිචෙල් බැචලේ සිය වාචික දේශන ඉදිරිපත් කරන අතර, වෙනිසියුලාව, නිකරගුවා සහ ශ්‍රී ලංකාව පිළිබඳ වාර්තා ඉදිරිපත් කරනු ඇති.